## Rješenje o načinu izračuna troškova prisilnog udaljenja

### NN 86/2008 (23.7.2008.), Rješenje o načinu izračuna troškova prisilnog udaljenja

# MINISTARSTVO UNUTARNJIH POSLOVA

2776

Na temelju članka 210. stavka 2. točke 2., u svezi s člankom 109. Zakona o
strancima (»Narodne novine« broj 79/2007.), ministar unutarnjih poslova donosi

## RJEŠENJE

### O NAČINU IZRAČUNA TROŠKOVA PRISILNOG UDALJENJA

I.
Ovim Rješenjem utvrđuju se troškovi postupka prisilnog udaljenja stranaca iz
Republike Hrvatske, način njihovog obra­čuna i naplate, izgled i sadržaj obrasca
o oduzetim novčanim sredstvima te izgled i sadržaj obrasca potvrde o naplati
troškova prisilnog udaljenja.
II.
Troškovi prisilnog udaljenja su rashodi Prihvatnog centra za strance
Ministarstva unutarnjih poslova (u daljnjem tekstu: Centar), drugih
ustrojstvenih jedinica Ministarstva unutarnjih poslova u sjedištu (u daljnjem
tekstu: Ministarstvo) i policijskih uprava koji nastanu tijekom prisilnog
udaljenja.
Policijska uprava će troškove prisilnog udaljenja naplaćivati samo u slučaju
kada stranca prisilno udaljava, odnosno prepraćuje izravno do državne granice
III.
Troškovi prisilnog udaljenja obuhvaćaju:
1. troškove dovođenja do graničnog prijelaza ili države u koju se stranac
prepraćuje:
a) troškove goriva
b) troškove pratnje
2. troškove putne karte
3. troškove putne isprave, vize i dr.,
4. troškove boravka u Centru
5. troškove tranzita
6. ostale troškove (troškovi zdravstvene skrbi, liječenja, oštećenje inventara i
slično).
IV.
Troškovi prisilnog udaljenja obračunavaju se kako slijedi:
1.a)

|  |  |
| --- | --- |
| **VRSTA VOZILA** | **% od litre goriva kn/km** |
| Osobno vozilo | 80 % od litre goriva po km |
| Interventno vozilo | 150 % od litre goriva po km |
| Autobus | 250 % od litre goriva po km |
| Kombibus | 100 % od litre goriva po km |

Troškovi goriva izračunavaju se na sljedeći način:
– cijena jedne (1) litre goriva množi se sa postotkom iz tablice (prema vrsti
vozila), a dobiveni umnožak dalje se množi s brojem kilometara do određene
destinacije. Tako dobiveni iznos (umnožak) dijeli se s ukupnim brojem stranaca
koji se prepraćuju, a dobiveni iznos je cijena goriva po jednom strancu.
1b.)
Sat policijskog službenika koji prisilno udaljava, odnosno prepraćuje stranca
iznosi za:

|  |  |
| --- | --- |
| Policijskog službenika granične i temeljne policije | 43,00 kn/h |
| Policijskog službenika interventne policije | 55,00 kn/h |
| Policijskog službenika specijalne policije | 59,00 kn/h |
| Policijskog službenika kriminalističke policije | 52,00 kn/h |

Troškovi pratnje računaju se na sljedeći način:
– broj službenika koji se nalaze u pratnji množi se s predviđenim brojem sati
putovanja, dobiveni umnožak dalje se množi sa cijenom sata policijskog
službenika (prema tablici). Tako dobiveni iznos (umnožak) dijeli se s ukupnim
brojem stranaca koji se prepraćuju, a dobiveni iznos je cijena pratnje po jednom
strancu.
Ako je strancu potrebna policijska pratnja do matične zemlje ili zemlje
tranzita, troškove putne karte policijskih službenika u pratnji snosi stranac.
Ukupni troškovi karata policijske pratnje dijele se na broj stranaca koji se
prepraćuju, a na Potvrdi o naplati troškova prisilnog udaljenja upisuju se u
rubriku ostali troškovi uz naznaku »putne karte policijske pratnje«.
Troškovi goriva i policijske pratnje obračunavaju se u oba smjera.
2.) Trošak putne karte stranca (autobusne, zrakoplovne, željezničke i dr.)
obračunava se prema tržišnim cijenama usluga u Repub­lici Hrvatskoj, odnosno
prema ispostavljenom računu agencije koja je izdala kartu (uplatnica,
priznanica, potvrda).
Ako se za prijevoz stranaca unajmljuje javni prijevoznik, ukupna cijena takve
usluge prema ispostavljenom računu dijeli se s brojem stranaca koje se
prepraćuje i tako dobiveni iznos je tada cijena karte po jednom strancu.
3.) Troškovi izrade putnih isprava potrebnih za izlazak stranca iz zemlje
obračunavaju se prema Rješenju o utvrđivanju cijene obrazaca iz članka 82.
stavka 1. Pravilnika o putnim ispravama za strance, vizama, te o načinu
postupanja prema strancima (»Narodne novine« broj 36/08.), odnosno sukladno
cijeni koju je odredila ili ispostavila diplomatska misija odnosno konzularni
ured u Republici Hrvatskoj, koja izdaje putnu ispravu, vizu i slično.
4.) Trošak boravka stranca u Centru iznosi 250,00 kuna po danu.
5.) Troškovi tranzita su novčana sredstva potrebna za tranzit preko područja
drugih država, a njihovu visinu određuje država preko koje se tranzitira.
6.) Strancu se mogu naplatiti i ostali troškovi (primjerice, troškovi za izradu
fotografija, troškovi liječenja i sl.) sukladno ispostavljenom računu. Za takve
troškove strancu se u prilogu Potvrde o naplati troškova prisilnog udaljenja
mora obavezno priložiti i originalno ispostavljen račun o davanju usluge.
V.
Strancu kojeg se prisilno udaljava izdaje se Potvrda o naplati troškova
prisilnog udaljenja.
Troškove utvrđene ovim Rješenjem stranac snosi osobno, osim ako se radi o
stancima koji su užoj rodbinskoj vezi u kojem slučaju troškove snosi stranac
koji posjeduje sredstva.
VI.
Sredstva za pokriće troškova nastalih prisilnim udaljenjem stranca uplaćuju se
putem naloga za plaćanje fakturiranog iznosa na žiroračun Državnog proračuna
broj: 1001005-1863000160, s pozivom na broj odobrenja 63 7005-RKP-22926.
Sredstva za pokriće troškova prisilnog udaljenja koja su naplaćena iz jamčevine
uplaćuju se na žiroračun Državnog proračuna broj: 1001005-1863000160, s pozivom
na broj odobrenja 63 9725-RKP-22900.
Sredstva za pokriće troškova prisilnog udaljenja koja su naplaćena na temelju
pozivnih pisama uplaćuju se na žiro račun Državnog proračuna broj:
1001005-1863000160, s pozivom na broj odobrenja 63 9725-RKP-22918.
Uplate se obavljaju isključivo u kunama.
VII.
Obrazac Potvrde o oduzetim novčanim sredstvima (Obrazac 1) pravokutnog je
oblika, bijele boje, veličine 21 x 29,7 cm.
Obrazac Potvrde o naplati troškova prisilnog udaljenja (Obrazac 2) pravokutnog
je oblika, bijele boje, veličine 21 x 29,7 cm.
Obrasci iz stavka 1. i 2. tiskani su na hrvatskom i engleskom jeziku i čine
sastavni dio ovog Rješenja.
VIII.
Danom stupanja na snagu ovog Rješenja prestaje važiti Rješenje o troškovima
prisilnog udaljenja (»Narodne novine«, broj 87/2004 i 39/2006).
IX.
Ovo Rješenje stupa na snagu osmog dana od dana objave u »Narodnim novinama«.
Broj: 511-01-52-28741/2008.
Zagreb, 17. srpnja 2008.

Ministar
**Berislav Rončević, v. r.**

Obrazac 1

REPUBLIKA HRVATSKA
MINISTARSTVO UNUTARNJIH POSLOVA
Serijski broj potvrde 0000000
Ustr. jedinica:
Broj:
Mjesto: Datum: \_\_\_\_\_\_\_
POTVRDA
o oduzetim novčanim sredstvima
Potvrđuje se da su temeljem članka 111. stavka 1. Zakona o strancima od:
\_\_\_\_\_\_\_\_\_\_\_\_\_\_\_\_\_\_\_\_\_\_\_, sin kći \_\_\_\_\_\_\_\_\_\_\_\_\_\_\_\_\_\_\_\_\_
(ime i prezime) (nepotrebno precrtati) (ime oca ili majke)

(datum, mjesto i država rođenja)

(adresa, mjesto i država prebivališta)
državljanstvo
(vrsta i broj isprave o identitetu)
oduzeta novčana sredstva

(upisati serijski broj novčanice, broj i apoen novčanica, valuta)
STRANAC M. P. SLUŽBENA OSOBA

(potpis) (potpis)
POSTUPAK S ODUZETIM NOVČANIM SREDSTVIMA
Novčana sredstva je \_\_\_\_\_\_\_\_\_ preuzeo \_\_\_\_\_\_\_\_\_\_\_\_\_\_\_\_\_\_\_
(datum i sat) (ime i prezime, org. jedinica)

(potpis predavatelja) M. P. (potpis preuzimatelja)
Novčana sredstva je \_\_\_\_\_\_\_\_\_ preuzeo \_\_\_\_\_\_\_\_\_\_\_\_\_\_\_\_\_\_\_
(datum i sat) (ime i prezime, org. jedinica)

(potpis predavatelja) M. P. (potpis preuzimatelja)
Strancu su \_\_\_\_\_\_\_\_\_\_ vraćena novčana sredstva \_\_\_\_\_\_\_\_\_\_\_
(datum i sat)

(potpis predavatelja) M. P. (potpis stranca)
Obrazac 2

REPUBLIKA HRVATSKA
MINISTARSTVO UNUTARNJIH POSLOVA
Serijski broj potvrde 0000000
Ustr. jedinica:
Broj:
Mjesto i datum:
POTVRDA
o naplati troškova prisilnog udaljenja
Na temelju članka 109. Zakona o strancima (»Narodne novine« 79/07), izdaje se
potvrda o naplati troškova prisilnog udaljenja:
\_\_\_\_\_\_\_\_\_\_\_\_\_\_\_\_\_\_\_\_\_\_\_, sin kći \_\_\_\_\_\_\_\_\_\_\_\_\_\_\_\_\_\_\_\_\_
(ime i prezime) (nepotrebno precrtati) (ime roditelja)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_
(datum, mjesto i država rođenja) (državljanstvo)

|  |  |
| --- | --- |
| PRIKAZ TROŠKOVA: | NOVČANI IZNOS: |
| 1. Troškovi dovođenja do: |  |
| a) gorivo – prijevoz | kuna |
| b) pratnja | kuna |
| 2. Putna karta | kuna |
| 3. Troškovi izrade putne isprave, vize i dr. | kuna |
| 4. Troškovi tranzita | kuna |
| 5. Troškovi boravka u Centru | kuna |
| 6. Ostali troškovi | kuna |
|  |  |
|  |  |
|  |  |
| UKUPNI TROŠKOVI | kuna |
| NAPLAĆENI TROŠKOVI STRANCU | kuna |

Sukladno članku 109. Zakona o strancima (»Narodne novine« 79/07) i Rješenja o
načinu izračuna troškova prisilnog udaljenja nenaplaćeni iznos novčanih
sredstava dužni ste uplatiti na žiro-račun: 1001005-1863000160, poziv 63
7005-RKP-22926.
OBRAČUN TROŠKOVA IZRADIO: SLUŽBENA OSOBA:
M.P.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
PREUZEO STRANAC:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rješenje, NN 86/2008-2776
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)